ky en kk ky ru ru ky ky ru ru ru bg ru ru ru en hbs_cyr ru ky hu ky ru av ru ky ru ky ru ky ru ky ru ky ky ky ky ky ky ky ky be ky ky ky ky ky ky ky ky ky ru ky ru hu ru ky ru tt ru tt ru ru ru ru ky ru ru ru ky ru uk bg ky ru ky ru ky ru ky ru kk ru be ru ky ru ru ky ru mn ru av ru kk ru ky ru ky ru ky ru ky ru
"Агым", 09.10.09 - 20-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жакын арада үйлөнөрүн шардана кылып, дүйнө элинин оозун Ошту каратты. Не дегенде, ал Жер шарындагы эң семиз адам. Мануэлдин болочок жары жесир Клаудия Солис болмокчу. Үйлөнүү үлпөтүнө кеткен чыгымды чет эл маалымат каражаттары өз мойнуна алган. Бу жакшылыкка 400 мейман чакырылып, мексикалык Pesado оркестри келгендердин маанайын ачат. Башта Урибэ мырзанын салмагы 590 килограмм болсо, учурда 360 килограмм.
Тынчтык үчүн Нобель сыйлыгына татыгандардын урматына арналган концертти атактуу актер жубайы Джада Пинкет Смит менен биргеликте алпарат. "Дүйнөдөгү тынчтык үчүн күрөшкө өмүрүн арнаган адамдарга чын ыкластан ыраазычылык билдиребиз. Бул концертти баштан аяк тейлөө биз үчүн зор сыймык" дейт ал. Нобель лауреаттарынын ысымы 9-октябрда жарыяланып, салт боюнча сыйлыктарды тапшыруу аземи 10-декабрда өтөт.
Американын экс-президенти Билл Клинтондун колунан Эркиндик медалын алды. Өткөн жылы Эркиндик медалы СССРдин акыркы президенти Михаил Горбачевге ыйгарылган. Голливуддук кино-сценарист, продюсер өмүрүндө эки ирет "Оскар" сыйлыгына татып, ал эми "TIME" журналы Стивен мырзаны XXI кылымдын таасирдүү инсандарынын катарына кошкон.
Италия премьер-министрин жоопкерчиликке тартуудан сактоо жөрөлгөсү (иммунитет) Башмыйзамга караманча каршы келерин Конституциялык сот билдирди. Шаршембиде өткөн жыйындын чечими менен Сильвиодон кол тийбестик алынды. Эксперттердин баамында, Консоттун бул чечими министрлер кабинетинин отставкага айдалышына өбөлгө түзбөйт. Өкмөт мүчөлөрү ишмердүүлүгүн мурдагыдай эле уланта берет.
Польша лидери Европа союзунун ишмердүүлүгүн реформалоо жаатында келишимге кол коерун билдирди. "Президент өз сөзүнө бекем турат. Эгерде ЕС референдумунда ирландиялыктар "макул" десе, ал келишимге дароо кол коймокчу" дейт мамлекет башчысынын жардамчысы. Непадам, ирландиялыктар "жок" десе, Качиньскийдин мындан аркы кадамы кандай болору белгисиз.
Малайзияда кызыктай жөрөлгө бар. Чылымды таптакыр таштай албаган адамды эси оогончо төпөштөп, "илдетинен" сакайтуу көнүмүш адатка айланган. 47 жаштагы Мохамед Ибрагим Кадер өмүрлүк жары Росина Мидин Пиллай менен туугандарыныкына мейманчылап барып, экөө тең тамекинин кулуна айланганын айтып даттанышкан. Колдору кычышып турганбы, айтор, үй ээлери эрди-катынды аеосуз сабап киришкен. Натыйжада "оорулуулар" бу жарыкчылык менен кош айтышты. "Чоң муштум" төрт берен учурда абакта отурат.
Лондондун мурунку вице-мэри Иен Клемент бюджеттин эсебинен кымбат баалуу ресторандан тамактанып жүргөнү ачыкка чыкты. Ал мамлекет берген кредиттик карта менен үч ирет ресторандагы тамагын төлөгөн. Иен мырза алгач күнөөсүн мойнуна албай, бу жайга ишке байланыштуу баш бакканын айткан. Тергөө учурунда Клемент эки жолу ойношу, бир ирет мэриянын басма сөз кызматынын ак куудай жетекчиси менен түштөнүп, 156 фунт сарптаганы аныкталды. Соттун чечимине ылайык, экс-чиновник үч ай шарттуу түрдө жана 100 саат коомдук ишке кесилген. Иен Клемент жаза мөөнөтүн өтөп бүткөн соң кайсы ишке орношорун билбей баш оорутууда.
Голливуд Бэтмен, Супермендердин күлкүлүү образы аркылуу супер эркектердин жүзүн дүйнөгө таанытты. Бирок, супер аялдын комикс образын жаратууга бир да режиссердун дити барган эмес. Эми бул максатты жүзөгө ашыруу үчүн өткөн кылымдын 40-жылдарын чагылдырган тасма тартылмакчы. Башкы каарман Дианага атактуу америкалык ырчы Бейонсе "жан" киргизет. Сценарий боюнча, Афродитадай сулуу, Афинадай акылман, Геркулестей күчтүү жана Меркурийдей күлүк Диана чындык жана аялзатынын укугу үчүн күрөшөт.
Италиялык шакыйга каршы күрөшүү коомунун президенти, невролог Лоренцо Пинесси жубайлардын көзгө "чөп салуусу" ден соолукка өлө зыян экенин далилдеп турганы. Анын пикиринде, ак никени булгап ойнош күтүү - үй-бүлө ынтымагын ыдыратып, өлүмгө алып келиши да ыктымал. Жашыруун мамилелер нерв клеткаларынын ашыкча чыңалуусуна түрткү болуп, жүрүп отуруп ал шакыйга айланат. Ага да кайыл болуп, бирөөнүн төшөгүнө "ууруга" кире берсең, о дүйнөгө өчүрөтсүз сапар тартышың ажеп эмес. Профессор Пинесси баш ооруга чалдыккан миңден ашуун адамды изилдеп, алардын көпчүлүгү ойнош күтөрүн тастыктагандан кийин гана ушундай чечимге келген. "Түнкү уурулардын" 80%ын эркектер түзгөнү кызык. Көрсө, ойнош күткөн эркектер аялдарга салыштырмалуу "кылыгым качан билинет?" деп көп ойлонушат экен.
Жаңы зеландиялык үй-бүлө Powerball лотереясынан 22,4 млн. доллар утуп алды. "Биз сандарды 999 жолу салыштырып чыктык. Мынчалык чоң сумма жеңгенибизге ишене албай турабыз" дейт кубанычын жашыралбаган байге ээлери. Алар 22,4 млн. доллардын жарымын кайрымдуулук иштерине, айталык, Самоадагы цунамиден жабыркагандарга жумшарын кошумчалашты. Минтип миллионерге айланган жубайлар мурдагы жумушунда эмгектене берерин жашырышкан жок. Эске салсак, буга чейин лотерея оюнунан мындай ири сумманы бул өлкөдө эч ким уткан эмес.
Айланбас жердин айланма жаңылыктары
АКШ. Президент Барак Обама 7-октябрда аскерий жана саясый кеңешчилери менен жыйын өткөрүп, Пакистан менен Ооганстандын учурдагы абалы жана ага карата көрүлүүчү чараларды талкуулады. Жыйын маалында "Аль-Каиданын" жетекчиси Усама бен Ладен өңдүү жанкечти лидерлер Пакистанда жашырынып жүрүшү ыктымалдыгына өзгөчө көңүл бурулган. Америка лидери АКШ менен НАТОнун Ооганстандагы күчтөрүнүн жетекчиси, генерал Стэнли МакКристалдын талибдерге каршы күрөш жүргүзүү үчүн кошумча 40 миң аскер жөнөтүү өтүнүчүн да кароодо. Бүгүнкү күндө Ооганстанда америкалык 60 миң жоокер жайгаштырылган.
МОНГОЛИЯ. Үстүбүздөгү жылдын май айында Россиянын премьер-министри В.Путин Монголияга расмий визит менен барган. Сапардын жыйынтыгында Оюу-Толгой кенин "Россия темир жолдору" менен биргеликте "Эрдэнэс-МГЛ" жана "Монголын томор" ишканасы иштете турган чечимге келишкен. Ага карабастан, монгол өкмөтү кен казуу укугун канадалык компанияга ыйгарды. Кенди өздөштүрүү аз дегенде беш жылга созулуп, 2013-жылы 450 миң тонна жез, 330 миң унций алтын казылып алынмакчы. Монголия өкмөтү бул келишимде 34% үлүшкө ээ.
КЫТАЙ ЭЛ РЕСПУБЛИКАСЫНЫН биринчи лидери Мао Цзэдундун самолету сатыкка коюлат. Он жылга жакын учак Чжухай шаарынын борбордук соода түйүнүндө экспонат катары турган. Мындай маалыматты "Ассошиэйтед Пресс" агенттиги таратты. "Машина токтоочу жайда орун аз болгонуна байланыштуу Мао Цзэдундун самолетун сатууга аргасызбыз" дейт соода борборунун башкы деректири Ван Чжилэй. Бирок, самолет канча юанга сатыларын айткан жок.
МАЛЬДИВ аралдарынын президенти Мохамед Нашиддин өкмөт жыйынын суу алдында өткөрөрүн жарыялады. Анын башкы максаты - климаттын өзгөрүшүнө коомчулуктун көңүлүн буруу. Министрлер кабинети суу астынан ири өлкөлөрдүн башчыларына парник газдарын кыскартуу тууралуу кайрылууну даярдашат. Кайрылуу декабрда Копенгагенде өтүүчү эл аралык саммитке жөнөтүлмөкчү. Айтмакчы, климаттын кескин өзгөрүшүнөн Мальдив республикасы толугу менен чөгүп кетүү коркунучу бар. Анда эле 330 миң адам мекенинен айрылды дей бер. Андыктан өлкө башчысы Индия, Индонезия же Шри-Ланкадан жер сатып алууга даяр экендигин буга чейин билдирген. Учурда министрлер 17-октябрда өтүүчү жыйынга катышуу үчүн суу астында сүзүүнү үйрөнүшүүдө.
ЯПОНИЯ тайфундун запкысын тартууда. Жаратылыш кырсыгынан кечээ бир адам набыт болсо, 38 адам оор жаракат алган. Тайфундун айынан авиакомпаниялар 352 каттамды токтотуп, Ибираги аймагынын 12 миң тургуну жарыксыз калды. Тайфундун дагы канча убакытка созулары туурасында так маалымат жок.
WWW булактарынан даярдагандар Нурканбек КЕРИМБАЕВ, Нуржан АЛЫМКАНОВА
кыргыз тилиндеги гезит "Агым"
email • архив • редакция
Бакыт Бешимов кимден качкан?
Миллиондор кайда, Бакыт мырза?
Мылжың бийликке кылжың оппозициябы?
Мансап жолу партия тепкичинен турабы?
"Бахтыярды Зикирбаев атайын өлтүрүптүр"
100 млн. сомду КИМ "жутту"?
"Орто" баа алган ким?
Алкоагенттиктен алко эмес, акча жардам
"Омор Султанов өзүнүн ырларын өзү жакшы окуп алган акын"
Жапондордо да мүшкүл көп
"…Миң кыялды ким тыяр"
Бул жолу жаш ырчы Даниэль өзүнө "портрет" тартты.
Оюнда дайым "генерал", турмушта лидер ДАНИЭЛЬ
"Ушул адамга кезиккениме эч өкүнбөйм"
Албуут темпераменттен чыккан ашкере канкор
Издейм сени, арасынан элдердин...
Кимди ким соет болду экен?